**KÚPNA ZMLUVA**

uzatvorená podľa ust. § 588 a nasl. zákona č. 40/1964 Zb. Občiansky zákonník v znení neskorších právnych predpisov  
  
 Článok I.  
Zmluvné strany.

Predávajúci: meno a priezvisko/názov:

Adresa trvalého pobytu/ sídlo:

R.č./ IČO:

Č. OP/ DIČ:

V zastúpení:

Bankové spojenie:  
 (ďalej aj ako “predávajúci”)

Kupujúci: meno a priezvisko/názov:

Adresa trvalého pobytu/ sídlo:

R.č./ IČO:

Č. OP/ DIČ:

V zastúpení:

(ďalej aj ako “kupujúci“)

Článok II.  
Predmet zmluvy

Predávajúci sa zaväzuje dodať a predať a kupujúci sa zaväzuje prevziať a zaplatiť nasledujúce motorové vozidlo (ďalej aj ako “vozidlo ”), výlučne do svojho vlastníctva za podmienok ďalej v tejto zmluve dohodnutých:

Značka:

Model a typ:

VIN:   
Rok výroby:

Evidenčné číslo:

Technický stav vozidla:

Počet najazdených km na odometre:

Dátum nadobudnutia vozidla predávajúcim:

Pretrvávajúce závady: (*pri* *neexistencii závad je možné uviesť, že vozidlo je v stave zodpovedajúcom počtu najazdených kilometrov a veku s prihliadnutím na obvyklé opotrebovanie*)

Sprievodné príslušenstvo:

Počet odovzdaných kľúčov k vozidlu:

Doklady odovzdané predávajúcim:

Predávajúci zároveň prehlasuje, že je výlučným vlastníkom predmetného vozidla.

Článok III.   
Cena a platobné podmienky

1. Kúpna cena je stanovená dohodou medzi kupujúcim a predávajúcim na: ........................... EUR, slovom: ................................................................................................................................................... eur.

2. Dohodnutá kúpna cena bude Kupujúcim uhradená Predávajúcemu bezhotovostným prevodom v prospech účtu označeného v článku I. ako bankové spojenie predávajúceho alebo vkladom na tento účet predávajúceho pri podpise tejto zmluvy obidvoma stranami.

Článok IV.  
Prevzatie predmetu zmluvy a vlastnícke právo

1. Predmet zmluvy uvedený v čl. II. je predávajúci povinný odovzdať kupujúcemu pri podpísaní tejto zmluvy po potvrdení o realizácii úhrady kúpnej ceny spôsobom a vo výške dohodnutej podľa článku III. kúpnej zmluvy kupujúcim.  
2. Zmluvné strany sa dohodli, že kupujúci nadobudne vlastnícke právo k predmetu zmluvy po úplnom uhradení dohodnutej kúpnej ceny, t.j. zaplatením sumy podľa čl. III..

Článok VI.   
Ďalšie dojednania

1. Predávajúci je povinný odhlásiť vozidlo z evidencie v zákonnej lehote a technický preukaz odovzdať osobne/poslať poštou kupujúcemu.

2. Kupujúci je povinný prihlásiť vozidlo do evidencie v zákonnej lehote.

3. Kupujúci svojim podpisom potvrdzuje prevzatie vozidla, dokladov, kľúčov, dielov, doplnkov a príslušenstva opísaných v tejto zmluve.

4. Kupujúci má právo odstúpiť od tejto zmluvy v lehote šesť mesiacov od okamihu podpísania zmluvy v prípade výskytu akýchkoľvek vád na predmete kúpy (najmä skryté vady, právne vady, technický stav vozidla nezodpovedajúci vyjadreniam predávajúceho zachytených v tejto zmluve, stav najazdených kilometrov zachytených v tejto zmluve nezodpovedajúci skutočnému stavu). Predávajúci berie na vedomie a súhlasí s tým, že uplatnením práva na odstúpenie od zmluvy zo strany kupujúceho sa táto kúpna zmluva zrušuje, kupujúci je povinný vrátiť vozidlo predávajúcemu a predávajúci je povinný vrátiť kupujúcemu kúpnu cenu v plnej výške bez nároku na uplatnenie akýchkoľvek dodatočných nákladov voči kupujúcemu. Oznámenie o odstúpení od tejto zmluvy sa doručuje cestou poštového podniku na adresu predávajúceho uvedenú v článku I., pričom sa ustanovuje fikcia doručenia v prípade neprevzatia danej zásielky predávajúcim v odbernej lehote.

Článok VII.   
Záverečné vyhlásenia

1. Právne vzťahy medzi zmluvnými stranami bližšie neupravené v tejto zmluve sa riadia príslušnými ustanoveniami Občianskeho zákonníka.

2. Táto zmluva je platná a účinná odo dňa jej podpisu obidvoma zmluvnými stranami.

3. Túto zmluvu je možné meniť iba písomnými dodatkami podpísaným obidvoma stranami.

4. Táto zmluva obsahuje úplné dojednanie medzi zmluvnými stranami týkajúce sa predmetu tejto zmluvy a nahrádza všetky dokumenty, dojednania a dohody ústne alebo písomné uzavreté medzi zmluvnými stranami pred nadobudnutím platnosti a účinnosti tejto zmluvy.

5. Zmluva je vyhotovená v dvoch rovnopisoch, z ktorých každý má povahu originálu, a každá strana obdrží jeden rovnopis.

6. Zmluvné strany vyhlasujú, že si túto zmluvu prečítali, jej obsahu rozumejú, a na znak súhlasu ju vlastnoručne podpisujú.

V ................................... dňa ...........................

..................................... ................................  
podpis predávajúceho podpis kupujúceho